“هيومن رايتس ووتش” تعاونات مع “المؤسسة العربية للحريات والمساواة” باش نتجو فيديوهات فيها نشطاء من مجتمع الميم ديال الشرق الأوسط وشمال أفريقيا، كيهدرو بالعربية على التجارب ديالهم في التصالح مع ذاتهم ومكافحة التمييز. الهدف ديال حملة “لست وحدك” هو تمكين”مجتمع الميم” من بعث رسائل مساعدة، ويشجع المثليين في الدول الناطقة بالعربية فالشرق الأوسط وشمال أفريقيا، ويبعدو من صورة الضحية. وبزاف ديال الناس أكدو أن تجاربهم الشخصية مع العزلة والانتهاكات هي الي دفعاتهم للنشاط، وبين هاد النشطاء الي مشاركين فالحملة كاينين مثليين من مصر، سوريا، لبنان، الجزائر، تونس... والمغرب. وفالمغاربة شارك الكاتب المعروف “عبد الله الطايع” و”هاجر متوكل”، الي كتبات مجموعة ديال الحلقات ل”كود” سميتهم “يوميات قرشالة روفولي” فاش كانت مازلة فالمغرب. ووضحات الناشطة المغربية أنها اضطرت تمشي تعيش فأمستردام بهولندا بعدما تلقات تهديدات بالقتل، وأضافت: “المثلية ماشي مرض وماشي جريمة وماشي اختيار...كنت فاللول مضاربة مع راسي ومحملاش راسي، ومن بعد فهمت أن الخيار الوحيد الي عند الانسان هو يتصالح مع ذاتو”. تجدر الاشارة أن فالمغرب مازال كاين قانون جنائي كيجرم المثلية وكيعاقب بالسجن لفترة كتوصل إلى 3 سنوات وغرامة 1000درهم. روابط: 
“لست وحدك”: حملة دايرينها مثليين من المغرب ومصر والجزائر وكاع بلدان الشرق الأوسط وشمال افريقيا باش يشجعو المثليين ويعاونوهم فالقمع والتمييز الي كيعيشو